b'\n_START_ARTICLE_\nL\xc3\xb8behjul\n_START_PARAGRAPH_\nL\xc3\xb8behjul er et k\xc3\xb8ret\xc3\xb8j, som best\xc3\xa5r af hjul (som regel to), en plade /deck til at st\xc3\xa5 p\xc3\xa5 samt et styr/bar. _NEWLINE_L\xc3\xb8behjul anvendes ofte af ansatte i st\xc3\xb8rre bygninger for hurtigere at kunne komme frem, for eksempel i industribygninger, lufthavne eller p\xc3\xa5 sygehuse. Varianten med sm\xc3\xa5 hjul blev omkring 1985 p\xc3\xa5 mode blandt ungdommen p\xc3\xa5 strandene flere steder i USA. Fra 1995, da den nu almindelige udgave ("made in China") kom p\xc3\xa5 markedet, blev l\xc3\xb8behjul igen popul\xc3\xa6re i b\xc3\xa5de USA og i den \xc3\xb8vrige (vestlige) verden. I Danmark bredtes anvendelsen af denne type k\xc3\xb8ret\xc3\xb8j sig omkring \xc3\xa5rtusindeskiftet 1999-2000, da det markedsf\xc3\xb8rtes under navnet kickboard eller kickbike, og blev popul\xc3\xa6rt bland ungdommen i byerne. I b\xc3\xb8rnehaver ses ofte l\xc3\xb8behjul i den klassiske kraftigere udf\xc3\xb8relse med st\xc3\xb8rre hjul og st\xc3\xa5lr\xc3\xb8rsstel._NEWLINE_I 1992 gjordes i USA et fors\xc3\xb8g p\xc3\xa5 at udstyre den moderne variant med en elektrisk motor (Elektrisk l\xc3\xb8behjul), men det blev ikke helt s\xc3\xa5 stor en succes, som den uden motor. Det var for besv\xc3\xa6rligt at tage den med til stranden, den var ikke lige s\xc3\xa5 fleksibel og den vejede for meget. _NEWLINE_L\xc3\xb8behjul kaldes af og til fejlagtigt for scooter, formentlig fordi de p\xc3\xa5 engelsk hedder (kick) scooter.'